stanford-oval/wikipedia huggingface dataset:
בית הבובות של גבי
פרקים > עונה 10

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 65 | 1 | יום הולדת שמח, גבי! | !Happy Birthday, Gabby | 5 באוגוסט 2024 |
| 66 | 2 | מרטי סיבה למסיבה | Marty the Party Cat | 5 באוגוסט 2024 |
| 67 | 3 | משאלות | !You Wish | 5 באוגוסט 2024 |
| 68 | 4 | הפתעת יום ההולדת של קט-רץ | CatRat's Birthday Surprise | 5 באוגוסט 2024 |
| 69 | 5 | יצירובוט | Craft Bot | 5 באוגוסט 2024 |
| 70 | 6 | סבתא קט-רץ | Grandma CatRat | 5 באוגוסט 2024 |
פרקים > עונה 11

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקוריארצות הברית |
| --- | --- | --- | --- | --- |
| 71 | 1 | יפורסם בהמשך | יפורסם בהמשך | 17 בפברואר 2025 |
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2023 | פרסי אמי לתוכניות לילדים ולמשפחה | היוזמה הציבורית הטובה ביותר | Gabby's Kid Power Challenge | זכייה |  |
הערות שוליים

↑  Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית)
אור (דעת)

אור הוא מושג פילוסופי, בין השאר במחשבת ישראל ובקבלה. בהגות, מאז העת העתיקה מושאל האור, שהוא עצם חומרי, לתיאור וכינוי המושגים: דעת, נפש, הכרה ברורה, נבואה, רוחניות ואלוהות. ראשית ההבחנה בין אור חומרי לבין אור רוחני, בהגות העת העתיקה, למשל בתנ"ך.
במחשבת היהדות > בעת העתיקה

בספר תהילים האור נמשל לטוב ולחיוב: ”אור החיים”.
במחשבת היהדות > בימי הביניים

רבי סעדיה גאון בספרות אמונות ודעות כתב על ”האור ההוא שנקרא שכינה”.
רבי יהודה הלוי, ריה"ל, תיאר את תהליך קבלת הנבואה של משה רבנו כאור רוחני אשר חדר אל נפשו והוקרן כאור גשמי בפניו:
”האור המושכל אשר חל בנפשו מהנבואה, והאור המורגש אשר חל על פניו”.
הרמב"ם, רבי משה בן-מימון, השתמש במונח אור, ובמשמע זה, כדי להבחין בין דרגות נבואה שונות בספרו מורה נבוכים, לגבי מדרגה נמוכה של נבואה, כתב:
”ויש מי שלא יגיע למדרגת שיאור חשכו בו בברק וכו', ואפילו האור ההוא הקטן אשר יזריח עליו גם כן אינו תדיר, אבל יציץ ויעלם”.
אם בהגות הפילוסופים כגון הרמב"ם וריה"ל עסקו בדרכים להשגת האור הרוחני, הרי שבהגות המקובלים פותח מושג האור הרוחני, ושאלות מהות האור עצמו. המונח אור, במובן רוחני, פותח ושוכלל בחיבוריהם במושגים: אור אין סוף, "אור קדמון", "אור צח", "אור עליון", "אור שבעת הימים", וכן גם "אור נערב" ו"אור הגנוז". כך למשל, החכם אברהם כהן דה-הירירה התייחס בספרו שער השמיים אל נשגבותה של האלוהות מעל ומעבר להשגתו של האדם במילים:
”האור המשתלשל מאין-סוף ברוך הוא כחיה באוֹפן גדלה מעלתו ורוממתו, כי אין לאל יד יתר העלולים (הנבראים) לקבלו”.
במחשבת היהדות > בעת החדשה

בראשית העת החדשה, נוצרה בצפת קבלת האר"י ותלמידיו; שאחד מנושאיה הוא הבריאה, ומה שקדם לה בטרם שעלתה ברצונו של האל. תלמיד האר"י רבי חיים ויטאל אשר חי במפנה המאות ה-15 - ה-16, כתב בספרו עץ חיים, על הגדרת מהותו "אור עליון פשוט" שהוא גם "אור אינסוף":

”כי טרם שנאצלו הנאצלים ונבראו הנבראים היה אור עליון פשוט ממלא כל המציאות וכו'. והוא הנקרא אור אינסוף”.
בעקבות קבלת האר"י ותלמידיו, הסביר רבי משה חיים לוצאטו, הרמח"ל, איש המאה ה-18 בספרו חוקר ומקובל את האלוהות ופעולתה בעולם כאור רוחני, שיש בו סוגים שונים:

”דע שהרצון בכלל קראוהו הארה, ואין סוף (אור) קראוהו אור פשוט”.
עם זאת בספרו קל"ח פתחי חכמה מדגיש הרמח"ל כי אין להבין את המושג אור כמהות פיזית, ואין המונח אלא התיאור הקרוב ביותר שניתן להעלות במחשבה, כלשונו:
ואמנם שהאלקות לא נוכל לקרא אותו כי אם הארה - זה יתאמן לך בהכרח, יען פשוט הוא שהאלקות לא תוכל לקרא אותו בשום שם או מלה. אמנם כאשר בלא מלה אי אפשר לדבר, על כן צריך לקרא אותו באיזה שם, אבל נבחר את שיוכל להיות רחוק ממנו פחות מהאחרים. האור הוא הדבר היותר הדק שבגשמים, על כן הוא פחות רחוק ממנו מהאחרים, אם כן לא נקראהו אלא הארה. ותבין שאף על פי כן, אין זאת הארה ממש כמו הארת האור הגשמי, אלא מה שנקראהו הארה לתת לו איזה שם
במאה ה-20, תפיסת האור כרוחניות בוטאה בספריו של הראי"ה קוק, וכותריהם: אורות (תרפ"א-1921), אורות התשובה (תרפ"ה-1925), אורות התורה (ת"ש 1940), אורות הקודש (תשכ"ג-תשל"ג 1973-1962).
ראו גם

הארה
לקריאה נוספת

יעקב קלצקין, הערך: אור, אוצר המונחים הפילוספיים, א-ד, ברלין: הוצאת אשכול, תרפ"ח
הערות שוליים

↑  ספר תהילים, פרק נ"ו, פסוק י"ד.
↑  סעדיה גאון, אמונות ודעות, ב, ח.
↑  יהודה הלוי, הכוזרי, א, ק"ט.
↑  משה בן-מימון, מורה נבוכים, פתיחה.
↑  אברהם כהן דה-הירירה, שער השמיים, ח.
↑  חיים ויטאל, עץ חיים, שער א - היכל אדם קדמון, ענף ג'.
↑  משה חיים לוצאטו, חוקר ומקובל.
Oral Fixation, Vol. 1 & 2

Oral Fixation, Vol. 1 & 2 (בעברית: קיבעון אוראלי, חלק 1 & 2) הוא מארז התקליטורים הראשון של הזמרת-יוצרת הקולומביאנית שאקירה. האלבום יצא לאור ב-5 בדצמבר 2006, וזכה במהרה להצלחה ולאהדה רבה. האלבום מכיל את שני אלבומי האולפן (השישי והשביעי) של הזמרת הנקראים Oral Fixation, Vol. 2 ו-Fijación Oral, Vol. 1. בנוסף שני אלבומים אלו מרכיבים את סיבוב ההופעות הגדול ביותר של הזמרת הנקרא "Oral Fixation Tour".
בנוסף לשני אלבומי האולפן אשר המארז מכיל, הוא גם מכיל תקליטור DVD, עם מספר הופעות של הזמרת (8 במספר), חלקן התקיימו בטקס פרסי ה-5 כוכבים של MTV, וחלקן התקיימו בסיבוב ההופעות "Oral Fixation Tour".
במצעדים המארז זכה להצלחה נאה כאשר הצליח להיכנס למצעדים רבים, ובנוסף הצליח למכור כמויות רבות של עותקים.
רקע

באמצע סיבוב ההופעות של הזמרת הנקרא "Oral Fixation Tour", הוציאה הזמרת את מארז התקליטורים הזה הנקרא; Oral Fixation, Vol. 1 & 2. הזמרת הודיעה על כך באמצעי התקשורת העיתונים ואמצעי פרסום אחרים.
בכריכת העטיפה של המארז ניתן לראות שתי תמונות של שאקירה בתוך מסגרת עגולה כאשר באחת ניתן לראותה מכוסה בעלים ומחזיקה בתפוח ובשנייה ניתן לראותה מחזיקה תינוק על רקע אדום. שתי תמונות אלו לקוחות משני אלבומי האולפן שלה; Oral Fixation, Vol. 2 ו-Fijación Oral, Vol. 1, אשר הרכיבו מארז זה.
שני האלבומים הללו ביססו את מעמדה של הזמרת בכך שהיו לתשתית סיבוב ההופעות הגדול ביותר של הזמרת ובנוסף, היו לתשתית מארז התקליטורים הזה, והיו לאלבומי האולפן המצליחים ביותר של הזמרת ביחד עם אלבומה החמישי, Laundry Service.
לאחר יציאת מארז התקליטורים, יצא אלבום ההופעה השלישי של הזמרת הנקרא, Oral Fixation Tour. הזמרת הוציאה אלבומים רבים, גרסאות רבות, ומוצרים רבים עבור כל התקופה הזאת הנקראת Oral Fixation ו-או Fijación Oràl אשר החלה באמצע 2005 ונגמרה בתחילת 2009.
מיקומי שיא

|   ‏‏‏  מצעדים ודירוגים (2006–2007)> מדינה |   ‏‏‏  מצעדים ודירוגים (2006–2007)> מצעד |   ‏‏‏  מצעדים ודירוגים (2006–2007)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד האלבומים הלטיניים | 13 |
|  ארצות הברית | מצעד אלבומי הפופ הלטיניים | 27 |
|  ולוניה | אולטראטופ 40 | 78 |
|  ספרד | PROMUSICAE | 25 |
|  פלנדריה | אולטראטופ 50 | 47 |
|  שווייץ | המצעד השווייצרי | 91 |
אור & קסם (סדרת טלוויזיה)

| --- | --- |

 סוגה:  דוקומנטרי
 בימוי:  לורנס קסדן
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מוזיקה:  ג'יימס ניוטון הווארד
 אורך פרק:  54-63 דקות
 שידור
 רשת שידור:  דיסני+
 תקופת שידור מקורית:  27 ביולי 2022
 קישורים חיצוניים
 דף התוכנית ב-IMDb
אור & קסם (באנגלית: Light & Magic) היא סדרת טלוויזיה דוקומנטרית משנת 2022 בבימויו של לורנס קסדן, בהפקת לוקאס פילם ו-Imagine Documentaries . הסדרה עלתה לראשונה כסדרה מקורית של דיסני+ ב-27 ביולי 2022, כשכל ששת הפרקים שוחררו בבת אחת.
תקציר

הסדרה מספרת את ההיסטוריה של חברת האפקטים החזותיים לסרטי קולנוע Industrial Light & Magic (ILM) מאז הקמתה ב-1975, דרך תפקיד המפתח שלה בפיתוח אפקטים חזותיים ביצירת סרטים, ועד להתפתחויות הטכנולוגיות שאיפשרו את יצירת הסדרה המנדלוריאן.
פרקים

|  מס' פרק |  שם הפרק |  שם הפרק בעברית |  בימוי |  תאריך שידור מקורי |
| --- | --- | --- | --- | --- |
| 1 | Gang of Outsiders | חבורה של אאוטסיידרים | לורנס קסדן | 27 ביולי 2022 |
צוות שמורכב משלל טיפוסים שונים, מתאחד כדי ליצור אפקטים עבור סרט חלל חדש בשם "מלחמת הכוכבים".
| 2 | On the Bucking Bronco | על סוס הפרא | לורנס קסדן | 27 ביולי 2022 |
כל חייו של ג'ורג' לוקאס הובילו למלחמת הכוכבים, אבל האם ILM תצליח לסיים את העבודה בזמן?
| 3 | Just Think About It | רק תחשוב על זה | לורנס קסדן | 27 ביולי 2022 |
ILM עוברת צפונה ומתמודדת עם משימה לא פשוטה: יצירת סרט המשך לסרט המצליח ביותר בכל הזמנים.
| 4 | I Think I Found My People | אני חושב שמצאתי את האנשים שלי | לורנס קסדן | 27 ביולי 2022 |
זהו עידן שוברי הקופות של שנות ה-80 ו-ILM משגשגת, אבל מהפכה צפויה להתרחש בקרוב.
| 5 | Morfing | שינוי צורה | לורנס קסדן | 27 ביולי 2022 |
העידן הדיגיטלי מביא עימו אתגרים חדשים ל-ILM, אבל לא כולם מוכנים לשינוי מסיבי כל כך.
| 6 | No More Pretending You're Dinosaurs | לא מעמידים יותר פני דינוזאורים | לורנס קסדן | 27 ביולי 2022 |
גרפיקה ממוחשבת זוכה להערכה אמיתית עם צאת "פארק היורה", וסוללת את הדרך לעידן של חדשנות.
שידור

הסדרה עלתה לראשונה בדיסני+ ב-27 ביולי 2022.
ביקורות

אתר הביקורות Rotten Tomatoes נתן דירוג מבקרים מקצועיים של 100% ו-92% של גולשי האתר. מִסְכָּם המבקרים באתר הוא: "כמתעדת את עלייתה של ILM, תוך שימת לב מקיפה לפרטים, אור & קסם היא הצדעה ראויה למאמץ המושקע בעשיית סרטים ופינוק מוחלט לחובבי הכשפים הקולנועיים".
בריאן לאורי מ-CNN הצהיר שלורנס קסדן מצליח לתאר מבט מתחשב, משעשע ומפורט על יצירת האפקטים המיוחדים על פני הסדרה התיעודית, ומצא שזו תפיסה שאפתנית ועמוקה לגבי האופן שבו האפקטים המיוחדים של ILM יכולים להשפיע. ג'ים המפיל מ-IndieWire מצא שקסדן מצליח לספר סיפור רחב העוסק בטכנולוגיות מתקדמות בעדשה אישית, ואמר שהסרט התיעודי עוקב אחר התפתחותה של לוקאס פילם ועובדיה באופן מרגש, משעשע ומעמיק.
סטפני מורגן מ-Common Sense Media דירגה את הסרט התיעודי כ-4 מתוך 5 כוכבים, שיבחה את הסדרה בערכה החינוכי, כתבה שקטעי מ"אחורי הקלעים" מרתקים, ושיבחה את המסרים החיוביים של מודלים לחיקוי, יצירתיות, התמדה ועבודת צוות. טארה בנט מ-IGN דירגה את הסדרה כ-7 מתוך 10 וכתבה שתיאור יצירתה של "לוקאס פילם" על ידי ג'ורג' לוקאס הוא כסיפור סוחף, וכן שהסדרה מצליחה לתאר את השפעתה של ILM על תעשיית הקולנוע באור & קסם, אך מצאה שהסדרה דחוסה מדי, ואמרה: "הסרט התיעודי קצר מכדי להציג את הסיפור המלא של לוקאס פילם".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | ההרכב המוזיקלי לסרט תיעודי הטוב ביותר בסדרה או ספיישל (פסקול דרמטי מקורי) | ג'יימס ניוטון הווארד | מועמדות |  |
הערות שוליים

↑  שם הפרק הוא משחק מילים וכפל משמעות. Bucking Bronco (אנ') הוא סוס פרוע צעיר שנטייתו החזקה היא לזרוק מעליו את הרוכב, ומשמש למופעי הרודיאו – התייחסות לעומס העבודה המטורף שהיה בו צוות ILM לקראת סיום העבודה ויציאת הסרט הראשון של מלחמת הכוכבים. המשמעות השנייה מתייחסת לצילומי סצנת המתקפה על כוכב המוות בסרט, שבוצעה תוך כדי נסיעה בחניון החברה מעל דגם ארוך, כשהמצלמה מוצבת על גבי פורד ברונקו (אנ').
↑  קוֹנסֶנזוּס פרושה מִסְכָּם בעברית, לפי האקדמיה ללשון העברית
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
אנדרומדה

ערך זה עוסק בנסיכה מהמיתולוגיה היוונית. אם התכוונתם למשמעות אחרת, ראו .
| --- | --- |

 תפקיד:  נסיכת אתיופיה
 תרבות:  מיתולוגיה יוונית 
 אב:  קפאוס 
 אם:  קסיופאה 
 בן או בת זוג:  פרסאוס 
 צאצאים:  גורגופון, מסטור, Autochthe, Cynurus, סתנלוס, אלקטריאון, Heleus, פרסס, אלקאיוס 
 
אנדרומדה בציור מעשה ידי גוסטב דורה
אנדרומדה (ביוונית עתיקה: Ἀνδρομέδα) היא נסיכה מהמיתולוגיה היוונית, שכעונש מפוסידון על התרברבותה של אמה, נכבלה בשלשלאות לסלע כקורבן למפלצת ים. היא ניצלה ממוות על ידי פרסאוס בנו של זאוס, ובעלה לעתיד.
הנושא היה פופולרי באמנות מאז התקופה הקלאסית, כמו גם מוטיב הנסיכה והדרקון בכלליות. מתקופת הרנסאנס התעורר העניין בסיפור המקורי, בדרך כלל לפי כתביו של אובידיוס.
מיתולוגיה

אנדרומדה הייתה נסיכה, בתם של קפאוס וקסיופאה, מלכי האתיופים (כל חופה הצפוני של אפריקה כונה "אתיופיה" ביוונית עתיקה).
על פי המסופר, יום אחד התפארה המלכה קסיופיאה שהיא יפה יותר מבנותיו של פוסידון אל הים (על פי גרסאות מסוימות היא התרברבה שבתה אנדרומדה יפה יותר מבנותיו של פוסידון ועל פי גרסה אחרת יפה יותר מאתנה). פוסידון כעס על כך, ובזעמו הציף את חופי ממלכת האתיופים ובנוסף שלח את המפלצת קטוס על מנת להעניש את בני האדם. לקפאוס וקסיופיאה נודע שהדרך היחידה שבה יוכלו להיפטר מהמפלצת, היא מתן בתם אנדרומדה לטרף לאותה מפלצת. לכן, כדי להציל את עמו, על פי עצת האורקל של אמון, כבל המלך האתיופי את בתו אנדרומדה לסלע אשר על חוף הים, מתוך כוונה להקריבה למפלצת.
פרסאוס, בנו של זאוס אבי האלים, עבר במקום וראה את אנדרומדה הכפותה. הוא התאהב בה, והבטיח שיהרוג את המפלצת, אם קפאוס ייתן לו את בתו אנדרומדה לאישה. פרסאוס נלחם במפלצת כשהוא רכוב על פגסוס והפכה לאבן בעזרת ראשה הכרות של מדוזה. לאחר שהפך את המפלצת לאבן שחרר את אנדרומדה ונשא אותה לאישה. אחד מתשעת ילדיהם הוא אלקטריאון מלך מיקנה.
בספרות היוונית העתיקה, הסלע אליו נכבלה אנדרומדה נקשר עם העיר יפו. האזכור הקדום ביותר לכך מופיע בפריפלוס של פסאודו-סקילקס מהמאה ה-4 לפנה"ס. זו גם ההתייחסות הראשונה בספרות היוונית העתיקה, המקשרת את האגדה עם החוף של ארץ ישראל.
בחוף הים על יד נמל יפו אפשר לראות את "סלע אנדרומדה".
על שמה גם נקראת קבוצת הכוכבים אנדרומדה ובה גלקסיית אנדרומדה.
אמנות

פרסאוס ואנדרומדה (1553–1559) 
טיציאן, אוסף וולאס
אנדרומדה כבולה אל הסלעים (1630)
 רמברנדט
פרסאוס משחרר את אנדרומדה (1611) 
 יואכים וטוול, מוזיאון הלובר
‏La Délivrance d'Andromède
 (1679) פייר מיניאר
אנדרומדה כבולה אל הסלע על ידי הנראידות (1840)
 תיאודור שסריו
אנדרומדה (1869)
 אדוארד פוינטר
פרסאוס ואנדרומדה (1570) 
 ג'ורג'ו וזארי
פסיפס מ"הבית של פוסידון", פרסאוס ואנדרומדה, אוסף המוזיאון לארכאולוגיה של גזיאנטפ
פרסאוס ואנדרומדה בפרסקו מהמאה ה-1 מפומפיי במוזיאון הלאומי לארכאולוגיה של נאפולי
ראו גם

סלע אנדרומדה
הר אנדרומדה (איי סנדוויץ' הדרומיים)
הר אנדרומדה (אלברטה)
הערות שוליים

↑  פריפלוס של פסאודו-סקילקס, סעיף 104.
↑  M. Stern, Greek and Latin Authors on Jews and Judaism, Vol. III: III. Pseudo-Scylax, p. 8
| --- | --- |
בקרת זהויות :  NLI: 987007341638405171  GND: 118649302  LCCN: no2014132513  NKC: jo2017956188  SUDOC: 030491398  VIAF: 57408288   WorldCat (עם VIAF): 57408288
אפיטף

אֶפִּיטַף (מיוונית עתיקה: epi = על, ‏ taphos = הקבר) הוא כתובת שנחרתת על גבי מצבה. האפיטף בא לספר את שבחי המת ואת תהילתו. בעולם הקלאסי היו לאפיטף גם כללים צורניים. בדרך כלל הוא נכתב בצורת שיר בן שני טורים. האפיטפים, שנחרתו גם כסיפורים וכציורים, שיבחו את הקרבות הגדולים, את מעשי הבנייה, ואת חיי השליטים. אפיטפים היו נהוגים בכל רחבי העולם העתיק. למלל של האפיטפים, בכל התקופות, יש עניין רב - ספרותי, היסטורי וביוגרפי. ספרות מחקר שלמה נוצרה אודות האפיטף. ממחקרים אלו לומדים החוקרים רבות על אישים, תקופות, לשונות וסגנונות ספרותיים.
כתיבת אפיטפים נהוגה גם בעולם היהודי. אולם בעברית, שפת התפילה והטקס הדתי במשך דורות רבים, לא נוצרה מילה המתרגמת בדיוק את המילה "אפיטף". מנהג כתיבת האפיטף הביא גם ליצירת סוגה ספרותית של יצירת אפיטפים בדיוניים או אמיתיים, אבל בעלי מגמות וכוונות, שנכתבו בידי משוררים שונים. חלקם נחרתו ממש באבני המצבות של המשוררים, וחלקם נכתבו כשירים ונדפסו בספרי המשוררים.
בעברית ידוע שירו של חיים נחמן ביאליק "אחרי מותי" ("אַחֲרֵי מוֹתִי סִפְדוּ כָּכָה לִי"), שיש בו הצעה לכתיבת האפיטף. משורר היידיש הגדול איציק מאנגר כתב מספר סונטות שהן אפיטפים לכל דבר. בתרבות הפופולרית ידוע שירה של להקת קינג קרימזון "Epitaph", מתוך אלבומה In the Court of the Crimson King.
אפיטף במילאנו, משנת 1439
אפיטף עברי על קברו של יעקב טוגנדהולד, בבית הקברות היהודי בוורשה
אפיטף עברי מפואר (הכולל אקרוסטיכון) בבית הקברות היהודי בוורשה
"זעקת שבר"; אפיטף נוסף מבית הקברות היהודי בוורשה
ראו גם

אפיגרמה
תנצב"ה
לקריאה נוספת

שמעון בוזגלו, כאן שוכב: מבחר אפיטפים מיוון העתיקה, אבן חושן, 2015
יהושבע סמט שינברג, שירת האפיטפים: מבחר כתובות מתוך ז'אנר נשכח בשירת ההשכלה העברית, דחק - כתב עת לספרות טובה, כרך ח', יולי 2017.
הערות שוליים

↑  ראו: אַחֲרֵי מוֹתִי, באתר פרויקט בן-יהודה.
| --- | --- |
בקרת זהויות :  NLI: 987007550769405171  BNE: XX538141  BnF: cb11941446b (data)  GND: 4015056-2  LCCN: sh85044460  NDL: 00560884  NKC: ph119981
כוכב פרהיסטורי (2022)

| --- | --- |

 סוגה:  סרט טבע
 בימוי:  Adam Valdez, Andrew R. Jones 
 מנחים:  דייוויד אטנבורו 
 שחקנים:  דייוויד אטנבורו
 ארץ מקור:  ארצות הברית ארצות הברית הממלכה המאוחדת הממלכה המאוחדת
 שפות:  אנגלית
 מספר עונות:  2
 מספר פרקים:  10
 הפקה
 מפיק:  ג'ון פאברו מייק ג'נטון
 הפצה:  אפל TV פלוס 
 אורך פרק:  39–42 דקות
 שידור
 רשת שידור:  אפל TV פלוס
 תקופת שידור מקורית:  23 במאי 2022 – 26 במאי 2023
 קישורים חיצוניים
 דף התוכנית ב-IMDb
 
טרבוזאורוס, שהופיע בפרק השני.
דיינוכיירוס, שהופיע בפרק השלישי.
כוכב פרהיסטורי (באנגלית: Prehistoric Planet) היא סדרת טבע תיעודית שהופקה בידי חברת ה-BBC בקריינותו של דייוויד אטנבורו המציגה את חיי הדינוזאורים במשך הקרטיקון. עונה ראשונה של הסדרה הכילה 5 פרקים שעלו בין 23 במאי ל-27 במאי 2022 ושודרו בערוץ אפל TV פלוס. ב-2023 עלתה עונה שנייה שכוללת גם 5 פרקים בין ה-22 ל-26 במאי.
הסדרה הופצה, בדומה לתוכנית היום האחרון של הדינוזאורים, בליווי תמונות באנימציות מחשב (Computer-generated Imagery) תוך התבססות על המדע העדכני ביותר הכולל דינוזאורים מנוצים, ופסקול שהופק בידי הנס צימר. הסדרה הופקה בידי הבמאי ג'ון פאברו וייעצו לה מספר פלאונטולוגים ביניהם סטיבן ל. ברוסאט ודארן נאייש.
פרקי הסדרה > עונה 1

חופים: בפרק הראשון נראה זכר טירנוזאורוס וצאצאיו שוחים בים לחוף עליו נבלת צב ים גדול וצעיריו הבוקעים המזינים אך בחזרתם מופיע מוזאזאורוס וטורף צאצא אחד, להקה של תטידרקו מקננת על הקרקע ומושכת פוספטודרקו רעב ואבקועי אלקיונה יוצאים לתעופתם הראשונה ונאלצים לחמוק מפני פרטים רעבים של ברברידקטילוס, מוזאזאוריים מתחרים על טריטוריה בתחנת נקאים מסדרת הפיקנודונטאים, אמוניטים מבצעים תצוגת הזדווגות משוכללת באמצעות נהורנות ביולוגית וטוארנגיזאורוסים מגיעים למימי חופים כדי לחפש גסטרוליתים ובהמשך נקבה בהיריון מותקפת בידי קאיקאיפילו אך ניצלת ממנו בידי קרוביה ששומרים עליה עד הלידה.
מדבריות: בפרק נראים זכרי דרדנוטוס במדבריות אמריקה הדרומית נלחמים על נקבות וחלקם מותשים עד מוות, לטאות קטנות מחפשות מזון בקרבת טרבוזאורוסים המבריחים טורפים שלהם כמו ולוצירפטורים ופטרוזאורים רעבים, מונונוקיוס מחפש טרמיטים במדבר ולאחר פריחה עונתית מגוון בתפריטו, במדבר מונגוליה דינוזאורים שונים נודדים לעבר נאות מדבר בהם חיים טורפים כמו הטרבוזאורוס לצד אוכלי עשב שונים כמו ברסבולדיה, תריזינוזאורוס וטיטנוזאור ענק, ברמה נידחת זכרי ברברידקטילוסים נלחמים על נקבות וחלקם מעמידים פני נקבות כדי להתחרות בשליטים וסקרנוזאורוסים נעים בין דיונות חוף לאזור שופע מים.
מים מתוקים: בפרק נראים להקת ולוצירפטורים בציד של פטרוזאורים המקננים מעל מפל, טירנוזאורוס שנפצע בציד טריצרטופס משתכשך בנהר כדי להחלים ושם פוגש בנקבה איתה הוא מזדווג בהמשך, דיינוכיירוס רועה בביצות של מרכז אסיה ומדשן את הביצה בצואתו, נקבת קוואצלקואטלוס מקננת באיים שנוצרו ביערות ביצה אך נאלצת לשמור על ביציה מנקבה קניבלית, במדגסקר נקבת מסיאקזאורוס מדריכה את צאצאיה בציד סרטנים אך פרט המרחיק לכת נטרף בידי קרפדת בילזבופו הענקית ובשפכי נהר אלאסמוזאורים עולים מהים כדי לצוד דגים בסחופת העשירה.
עולמות קרח: בפרק נראים בצפון אמריקה דרומזאורים קטנים מחכים להדרוזאורים הנודדים בנהרות הקפואים, אורניתומימוסים מקננים על הקרקע ומתחרים על משאבי קינון, שדה געשי שופע מושך עדר אולורוטיטנים אך בקיעת יתושים גורמת להם לנוע במעלה הרמה עד שצעירים רבים מתים מתשישות, שרפת יער קיצית עוזרת לטרודון קטן בציד יונקים, ביערות אנטארקטיקה אנטארקטופלטה צעיר מחפש מפלט מהחורף ומוצא אותו במערה מוארת בידי חרקים זוהרים ובצפון אמריקה פכירינוזאורוסים נאבקים לשרוד בסופות חורף תוך התמודדות עם טורפיהם העיקריים - נאנוקזאורוסים.
יערות: בפרק האחרון נראים פרטי אוסטרופוסידון מפלסים דרך ביער, טריצרטופסים נודדים במערות ומלקקים מינרלים מהקירות מה שעוזר להם להתגונן מרעלים, בפטגוניה קרנוטאורוס מנסה להרשים נקבה באמצעות גפיו הקדמיות, ביערות מרכז אסיה שלכת עוזרת לצ'יאנשוזאורוס לטרוף קוריתורפטורים, שרפת יער בצפון אמריקה גורמת לאדמונטוזאורוסים לעזוב אך אנקילוזאור ואטרוסירפטור מצליחים להסתגל ליער השרוף, פריחה של פטריות אש השועל, ביערות אסיה טיטאנוזאור גדול ישן ותריזינוזאורוסים צעירים מלקטים דבש מהענפים ומתבססים על פעולת תריזינוזאורוס בוגר ועל האי האצג הטצגופטריקס גדול צד ביערות החופים אך יוצא מהיער לחוף כדי לעוף למקומות חדשים ואחריו פרטי טיטאנוזאור, זלמוקסס ותלמטוזאורוס מגיחים לחוף.
פרקי הסדרה > עונה 2

איים: בפרק נראים מוזאזאורוס רעב במים ושני פרטי זלמוקסס נסחפים על רפסודות צפות בדרום אירופה, הטצגופטריקסים בציד של טטיסהדרוסים, במדגסקר הקדומה נראית נקבת מג'ונגזאורוס מנסה לצוד סימוסוכוסים ונקבת אדלתריום מטפלת בצאצאיה ושומרת עליהם מטורפים כמו מסיאקזאורוס והנחש מדצויה, באיי חצי האי האנטארקטי להקת אימפרובטורים מנסה לצוד מורוזאורוס על אגם קפוא ולבסוף נראים הטצגופטריקסים בחיזור על אי קטן.
בתרונות: בפרק נראים פרטי איסיזאורוס צועדים באתר הוולקני של מדרגות דקאן בהודו כדי להטיל ביצים, ולוצירפטורים מקננים במדבר גובי ומחכים להופעת טרבוזאורוסים רעבים המנסים לצוד טיטאנוזאורים כמו הנמגטוזאורוס בעודם צדים פרנוצפלים, קוריתורפטורים מקננים על ביצים במדבר אך נקבת קורו שודדת את קיניהם, פרטי טרכיאה ביריבות על מים בנווה מדבר והאיסיזאורוס הצעירים שבקעו נאלצים לצעוד אל היערות ובדרכם להימלט מטורפים כמו ראג'זאורוסים רעבים.
ביצות: בפרק מוצגים צעירי אז'דרכיים המוכנים לתעופה מעל הביצות אך חלקם נופלים למים ונטרפים בידי שמוסוכוסים, אוסטרורפטורים נהנים מדיג שופע של דגי תנין, זכר קרפדת בילזבופו נאלץ לחלוק את בורות המים עם מסיאקזאורוס ועדר רפטוזאורוסים, פרטי פכיצפלוזאורוסים נלחמים בעונה היבשה והמפסיד נאלץ לגלות ועדרי טריצרטופסים ואדמונטוזאורוסים מושכים זוג טירנוזאורוסים הצדים בלילה.
אוקיינוסים: בפרק מוצגים פוספורוזאורוס בציד אורנוניים בלילה, הספראורניסים בדיג של להקת דגים וקסיפקטינוסים ניזונים מהדגים, מהעופות וחלקם פונים לקניבלים, נוסטוצרסים בוקעים מהביצים לאורך החופים ונאלצים לחזור למים העמוקים בבקיעתם, אם כי חלקם נתקעים על הסלעים ומשמשים מזון לפירורפטורים צעירים, אמוניטים שונים נאספים סביב כרי עשב ימי ביניהם Baculites ודיפלומוצרס וכן נוסטוצרסים בוגרים, מוזאזאורוס בוגר צד טוארנגיזאורוסים באמצעות תקיפה מהירות עצומה ופרטי מורטורנריה סועדים מקרקעית הים במימי אנטארקטיקה.
אמריקה הצפונית: בפרק מוצג זכר אלמוזאורוס זקן שגוסס על החוף. גופתו מושכת טרודונים וטירנוזאורוס אך זוג קוואצלקואטלוסים מצליחים לגרש אותו, במים גלובידנס אורב ללהקה של ספנודיסקוסים וטורף רבים, על ימה מלוחה פטינודונים צעירים לוכדים זבובים בעוד אביהם צד פרט סטיגונטה (Styginetta), זכרי טריצרטופסים נלחמים על נקבות ובצפון נקבת נאנוקזאורוס צדה אורניתומימוסים עבור צאצאיה.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | ההרכב המוזיקלי לסרט תיעודי הטוב ביותר בסדרה או ספיישל (פסקול דרמטי מקורי) | הנס צימר, אנז'ה רוזמן וקארה טלבה | מועמדות |  |
הערות שוליים

↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
| דייוויד אטנבורו |
| --- | --- | --- |
| משפחה | פרדריק אטנבורו (אבא) • ריצ'רד אטנבורו (אח) • מייקל אטנבורו (אחיין) • ג'ון אטנבורו (אח) |  |
| פילמוגרפיה | פילמוגרפיה |  |
| סדרת החיים | החיים עלי אדמות (1979) • הכוכב החי (1984) • מעגל החיים (1990) • החיים במקפיא (1993) • חייהם הסודיים של הצמחים (1995) • חיי הציפורים (1998) • חיי היונקים (2002) • החיים בסבך (2005) • החיים בדם קר (2008) |  |
| סדרות נוספות | חידת גן החיות (1954-1963) • עולם הטבע (1983-הווה) • העדן הראשון (1987) • העולמות האבודים, החיים הנכחדים (1989) • חיי בר מיוחדים (1995-הווה) • מצב הכדור (2000) • הכוכב הכחול (2001) • עולם מופלא (2006) • עולם מופלא: העתיד (2006) • צ'ארלס דרווין ועץ החיים (2009) • האירועים הגדולים של הטבע (2009) • חיים מופלאים (2009) • ראשית החיים (2010) • מדגסקר (2011) • עולם קפוא (2011) • אטנבורו: 60 שנה בטבע (2012) • אפריקה (2013) • עליית בעלי החיים (2013) • סיפור החיים (2014) • המצוד (2015) • שונית המחסום הגדולה (2015–2016) • עולם מופלא 2 (2016) • הכוכב הכחול 2 (2017) • שושלות (2018) • כוכב הלכת המופלא (2019) • ההוכחות לשינויי האקלים (2019) • שבעה עולמות, כוכב אחד (2019) • הוכחות להכחדה (2020) • כוכב מושלם (2021) • החיים בצבע (2021) • הכוכב הירוק (2022) • כוכב פרהיסטורי (2022) • עולם קפוא 2 (2022) • איים פראיים (2023) • עולם מופלא 3 (2023) |  |
| סרטי ותוכניות תלת-מימד | מפלצות מעופפות 3D‏ (2010) • מלך הפינגווינים (2011) • ממלכת הצמחים 3D‏ (2012) • גלאפגוס (2013) • המוזיאון להיסטוריה של הטבע בחיים (2014) • כיבוש השמים (2015) • החיים הזוהרים (2016) • החיים בכוכב הלכת שלנו (2020) • היום האחרון של הדינוזאורים עם דייוויד אטנבורו (2022) |  |
| שמות שנקראו להוקרתו | כדנית אטינבורו • קיפודן חרטומני אטנבורו • Auroralumina • אטנבורוזאורוס |  |
שני טריצרטופסים במהלך חיזור, מתוך פרק 5 של העונה השנייה.
כבאי קליפורניה

| --- | --- |

 סוגה:  דרמה פרוצדורלית 
 שחקנים:  מקס ת'יריוט  קווין אלחנדרו  בילי בורק  דיאן פאר 
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  40 (נכון ל־13 בדצמבר 2024) 
 הפקה
 חברת הפקה:  אולפני CBS 
 אתר צילומים:  ונקובר 
 שידור
 רשת שידור:  CBS 
 תקופת שידור מקורית:  7 באוקטובר 2022 – הווה 
 קישורים חיצוניים
 אתר רשמי
 דף התוכנית ב-IMDb
 
כבאי קליפורניה (באנגלית: Fire Country) היא סדרת טלוויזיה אמריקאית מסוגת דרמת אקשן שנוצרה על ידי מקס ת'יריוט, טוני פלן וג'ואן רטר והופקה על ידי ג'רי ברוקהיימר עבור CBS. בסדרה מכבב מקס ת'יריוט בתפקיד הראשי. הסדרה שודרה לראשנה ב-7 באוקטובר 2022. ב-6 בינואר 2023, הסדרה חודשה לעונה שנייה. אשר עלתה לשידור ב-16 בפברואר 2024.
במרץ 2024, הסדרה חודשה לעונה שלישית שאמורה לעלות לשידור ב-18 באוקטובר 2024.